text: [{"text_idx": "#000004", "text": "Akaambo kaako, kutegwa zintu zibindaane kweenda, mutumwa wakali kunoonga upedwe nguzu zipati zya simalelo kutegwa akosozye makani \u201cmpeenya aawo,\u201d aciindi nceenya, kakutaninga citika cintu cimwi citalangilwi. Ibantu bakali kuyandika, naa mbaasikalumamba, nokuba beendelezi ba mali, bakapaso bapati abasyoonto, nibaali kunga beendelana amalailie aa mutumwa ooyo, kakubee ndijwi lya mwami lini llibaambila! Kusendekezya eeci nokuba ceciya tiicakali kusolwa kucita pe."}, {"text_idx": "#000005", "text": "Aboobo eeci cakakwelelezya mizeezo njibakali kuyeeya bantu, kusikila cakatobela waawo, amulaka ngubakali kubelesya wacinca. Ngweenya mulazyo ooyu nguuciliko asunu. Hena tamuninga mvwide babala milumbe kabaamba kuti muleli wacisi Bush uya kundoko kuyoolwana Saddam? Pele, nokuba kuti ayuma boobu makani aaya, Bush wakali lisiside kalyuumuzyide ku Washington a Saddam wakali yubide mubwina! Kunyina pe nibakaswaangana kubonana ntongola meso. Mucibaka caboobo, bakatuma bana babantu kuti bakaakulwane nkondo zyabo."}, {"text_idx": "#000006", "text": "Ino mbubuti eeci coonse mbotweelede kucimvwisya kweendelanya aa Mangwalo? Tulakonzya kwiiya ciiyo cilaa mulimo kuzwa kubalombwana batabujuli \u2014 mbuli muntu uulya Yahushua ngwaakakkomanina nkaambo ka lusyomo lwakwe. Ooyo muntu, kulangalanga zintu zyoonse, taakali kulangila kukkomaninwa kuli Messiah wa buJuuda, akaambo kakuti wakali kubelekela mfulumende ya baLoma alimwi kali Sikalumamba wa baLoma atalaa boobo! Pele Yahushua wakakonkezya kuti kwiina lusyomo lwiinda lwamuntu ooyo, nokuba mucisi ca Isilayeli. Ooku nkulumbaizyigwa ncobeni!"}, {"text_idx": "#000008", "text": "O Mwami,\u201d mbwaakaamba, \u201cIme nsyeeleli kuti webo uboole mu \u014banda yangu pele waambe biyo jwi, mpoonya mulanda wangu ulapona.\u201d Ino wakaimvwi ambaakani nzi ncaakasikila mpasyoma kuti ijwi lya Yahushua lyakalaa nguzu zili boobo? Walo uya kumbele kupandulula kuti: nkaambo Ime ambeyo ndimwaalumi uuli kunsaa mulawo, pele ndijisi basikalumamba banditeelela; kuti Ime ndaambila yooyu kuti, 'Koya!\u2019 ulaunka, alimwi kuli umwi kuti \u2018Boola kuno!\u2019 mpoonya ulaboola, aku muzike wangu kuti, \u2018Cita eeci!\u2019 mpoonya ulacicita\u201d. (Mateyo. 8:8-10)."}, {"text_idx": "#000009", "text": "Ikuti kakuli cintu ooyu muntu ncaakamvwisyide kabotu wakali mulazyo wa kwaabanya nguzu zya bweendelezi. Walo wakabweza buyo ncaakazyi kuzwa muli zyakacitika mubuumi bwakwe akukonzyanisya eezyo kuli Yahushua, nkabela Mwami wakanyandwa!"}, {"text_idx": "#000015", "text": "Ikuti koyanda kupandulula muntu uuli boobo mumusyobo wabuJuuda inga waamba kuti ooyo muntu \u201cwakazilwa mafuta.\u201d Bunji bwabantu bayandisya kubelesya bbala lyakuti \u201cuunanikidwe\u201d nkaambo eelyo bbala limvwika kuyuma kuliteelela akucesya kulibisya mafuta nozilwazilwa. Pele mu Bbaibbele lya BaHebulayo lyoonse, kufumbwa eelyo Yahuwah naandaanya muntu kuti abe mutumwa uubeleka mulimo uumugaminide, naa nkulela bantu Bakwe kali mwami, naa mupaizi wiiminina akati, nokuba Wisi walusyomo mbuli Abrahamu, ooyo muntu waambwa kuti \u201cuunanikidwe\u201d naa messiah (langa mu Intembauzyo. 105:15). Mukuya kwa ciindi alimwi bana Isilayeli nibaakomena muluzyibo lwa makanze ngaakabambide Yahuwah bakatalika kulangila muntu ooyo uunooli mutumwa wa Yahuwah wiinda boonse, uupedwe nguzu zyabulemu alimwi uusyomeka cabulemu. Bakali kulanganya muntu uuli boobu, mubulemu mbuli mbokweelede, kuti \u201cngu Messiah.\u201d"}, {"text_idx": "#000016", "text": "N.T. Wright ubunganya kulangila kwabo antoomwe kuti: \u201cCilisalede kuti kufumbwa naakalibonya Messiah, alimwi kufumbwa muntu ngwanga wakonzyanya limwi nalibonya, ooyo muntu unooli mulanda wa Leza wa Isilayeli. Eeci ceelede kwaandaanyigwa kuzwa kumanjezyeezya aali woonse aakuti ooyo lwakwe mwini muntu uusandauka ciimo, wakali kupona muciwa cabulemu cisumpukide kusikila walibonya muciimo caziindi amisela yaanyika\u201d (Wright, The New Testament and the People of God, p. 320)."}]